标题：袁学澜
简介
据民国《吴县志》记载，袁学澜是“元静春居士易后，世居尹山袁村”。按袁易（公元1262－1306年）字适甫，号静春，元代藏书家、诗人，着有《静春堂诗集》（四卷）及《静春诗》（一卷）。袁学澜家底殷实。但他并不满足于优越的家境，“独溺苦于学”，21岁成元和县诸生，23岁时倡议组织了尹山吟社，还成立了“袁村锡祉庵惜字会”，与此时文人殷兆镛（谱经）、叶调生、潘钟瑞等酬唱，“以能诗着声吴下”。他还从道光二十年进士吴江殷寿彭（适斋）出游，大长了阅历。袁学澜故居(6张)
袁学澜仕途不得意，于是转而留意风俗民情的调查搜集，并把它们写入诗中。目前国内可见到他的诗词有近3000首，其中1200余首为吟咏吴地风俗民情、节令时序，名胜掌故之作，故被人们誉为“风俗诗人”。《吴县志》云其作品“《南宋宫词百首》《姑苏竹枝辞百首》、《苏台揽胜百咏》尤为时传诵。”他的另一个诗集－－《吴都岁华纪丽》的稿本现藏于美国国会图书馆、今已在国内出版发行。袁学澜的诗作另有《田家四时绝句百首》、《游吴郡西山诗》（一卷）、《编年诗》、《零锦词》（二卷）等，另有《适园古文》（二卷），骈文（二卷）等散文作品，据《书舶庸谭》载，他还有《适园诗》抄本24册，共有52卷，已流传到日本人田中手中，目前国内尚未发现该诗集。人们以学澜之诗能反映现实，针砭时弊，而称其为“诗史”“诗虎”。[1]
袁学澜与《吴郡岁华纪丽》
袁学澜所著《吴郡岁华纪丽》，是一部与顾禄《清嘉录》相类的记载吴地风俗的专着，《郭巷镇志》著者称其为“诗集”，有误。大凡吴地历史文化的研究者都读过《清嘉录》，民俗工作者更是把其当作最有价值的“老脚本”来研究，笔者也经常把《清嘉录》当作吴中民俗风习的工具书来翻阅。近年偶得《吴郡岁华纪丽》，初读之，拍案惊奇，欣喜不已；再读之，意味无穷，爱不释手，对作者袁学澜的敬慕之情油然而生。从作者“自序”可知，该书成于道光二十九年（1849），董兆熊、亢树滋、俞樾分别于1856年、1863年、1873年为该书作序，其时，该书尚未刊印出版，只有手抄本。民国《吴县志》记有该书书目，并在注解中说：“后人以五百金售其稿本与美利坚人。”所以，有学者认为，孤本已售至美国，国内不存。直至1972年大海出版社出版《美国国会图书馆馆藏中国善本书目》之后，才发现民国《吴县志》所载有误。《书目》中记有《吴郡岁华纪丽》提要：“是书售与美人者为日本文求堂，非其后人，《县志》有误；而卷内标价仅四百元，非五百元，则董氏误也”。解放初期，苏州果然出现了该书的“袁氏适园抄本”，后由苏州文学山房书店购得并雇人分抄若干部出售，其中一部被南京图书馆所购。直至1998年12月，在地方志工作者的重视下，沉睡了150年的《吴郡岁华纪丽》终于由江苏古籍出版社出版。
《吴郡岁华纪丽》，是一部记述苏州岁时风土之作，自元日记至除夕，以月设卷，共12卷304条，比《清嘉录》多55条。书的校点者甘兰经先生曾把《纪丽》与《清嘉录》作过比较，他在《纪丽》的“前言”中说：“苏州历史上风俗著作颇多，和顾禄所著《清嘉录》相比较，《纪丽》引用材料及所收条目，都较《清嘉录》为宏富，自有其特色。《清嘉录》在八月中，所收条目为17条，而《纪丽》为23条；在十月中，前者为7条，而后者又多收《十月应小景》《洞庭霜桔》《田家嫁娶》等7条，共计14条。正如袁氏自己所申述的，有些内容已超越了风俗的范围，如涉及学校书院、收租完粮、漕赋水利、祭旗兵制等。”内容宏富，条目比《清嘉录》多，是《纪丽》的特色之一。特色之二，是诗作多，在每条目之末皆附以前人和自己的诗作，对苏州的风土人情、节令时俗作进一步的铺陈和描写，其中自己创作的诗词占了很大的比例，说明作者对吴地风俗有很深的研究。特点之三，思想情感的亲民。作者学问渊博，才华横溢，却屡试不第，于是绝意仕途，闭门谢客，长年过着隐居生活。年至花甲，李鸿章提拔其詹事府主簿，然而这时作者对清政府已失去信心，不愿就任。风俗书中没有涉及官场的文字，但对社会流弊，则施以浓墨重彩，给予毫不留情的批评。尤其对社会上流行的各种铺张浪费和攀比之风，比如对迎神赛会、祭祀烧香、灯船妓宴、蟀册虫嬉之类活动，明确地表示痛恶和憎恨，对百姓愚昧的迎合、参与，则流露出忧伤的情感。更难能可贵的是，书中有许多“亲民、忧民、怜民”之感情色彩非常直接而浓烈的文字，诗歌形式的有《哀泽鸿》《米贵谣》《拽纤夫》《缝衣》《制棉》等，歌颂的对象都是底层的劳动人民。作者在“六月溽暑”条目中记道：“吴中地卑湿，湿蕴热，薰灼益甚……是时炎气郁蒸，风绝丝丝，所最难堪者：为食力担夫，红尘赤日也；为锄禾农夫，汗雨泥涂也。火煜云头，霞烘日脚，蚊飞嗡嗡，潜吃肌血，煨草驱之不能去，蝇营营，复来扰人。贫家有热恼城，无清凉国，桔槔轮转灌田，无昼夜，其鸣作苦愁声，睹此情景，惺然知盘中餐，粒粒皆辛苦矣。”
诗词，可谓是《纪丽》的精彩部分。然而，除了诗词之外还有精彩的，那便是游记散文式的即时即景即物描写，《观支硎山香市记》便是一例。现将《香市记》精华部分辑录于下，以飨读者：
“吴县支硎山去郡城二十五里，晋高士支遁所游憩。石室苔斑，寒泉清冽，厥跻犹存。山麓报恩寺奉观世音尊像。每春时，吴中士女焚香顶礼，群焉投最。距金阊门外，马一鞭，趋砖瓦甬道，连犿绵亘二十余里，路尽而山寺造焉。巳酉春日，余游光福邓尉还，舣舟窄崿山后小村，其地名店街（疑为店桥，笔者注），适临跸路，砥平绳直，香市取道所由。于是夕阳在山，箯舆坌集，流苏九华，宝妆五钿，扬蕤布 ，与韶光争媚。画船六柱，箫管迭奏。则有红袴稚儿、青裙游女，肩负花枝，随风弱步。富豪侠少，宝骑珊鞭，结队闲行，翱翔容与。其间名蓝精舍、神丛庵庐，若何亭来鹤、吾与无隐，并饶乔柯美竹、清池果园、曲房幽榭、盆山苍翠……道旁柳荫，鸟唤提壶，酒人扶醉，呼俦袒臂。复有货郎地摊，童孺戏具，筠篮木盏、泥孩竹马、地铃丝鹞、蚕帘柳棬诸物。男妇争买，论价聒杂，声如潮沸。路侧杂厕茶篷、酒肆、饼炉、香铺，赶趁春场，蜂屯蚁聚。老僧因果，瞽者说书，立者林列，行者摩肩，遗簪堕珥，睹不暇拾。笼袖轿民，莺抄燕掠，奔凑若织。日暮霞生，归者纷踏。闺房淑秀，帷幕尽开，婢媵后随，山花插髻，芳草绿缛，软衬双跌，臻臻簇簇，联络十里，笑语盈路，众情熙熙，无不各随其乐，亦不自知其何以乐也。左带鹤阜，右望狮山。畦菜布金，篱桃舒靥。香风袭袂，游丝横陌。树树争妍，花花献笑、披襟骋目，人意融融。紫翠溟濛，云烟万状，俨然一副江南春景图矣……”
袁学澜是吴中著名风俗诗人，是继顾禄之后又一个研究吴地风俗的大学问家，其成就比之顾禄有过之而无不及，民国《吴县志》为其作传，理所当然。新编《吴县志》成书于1994年，其时《吴郡岁华纪丽》尚未出版，故不记其人其著作，但愿新编的《吴中区志》能为之补遗。[2]
袁学澜《适园丛稿》
阊门讴并序（《苏台揽胜词》卷一）
士衡《吴趋行》侈陈富美，未寓箴规，窃谓吴俗日靡，亟宜返本崇朴故述是诗以劝焉。
华堂酣高宴，客醉红袖扶。
曲终宜奏雅，为君歌吴歈。
奥壤启甄胄，阖闾雄霸图。
阊门郁嵯峨，周城环清波。
水陆门二八，腴田连山阿。
夜市足鱼米，春船泛绮罗。
延陵通上国，公瑾威四遐。
闾里尚游侠，阀阅盛名家。
川泽尽秀美，人物竞才华。
麋城猎烟草，娃馆舞朝霞。
台高路九曲，平看茂苑花。
去古日以远，淫乐日以深。
筵携谢公妓，路献秋胡金。
那堪艰难业，逞此奢靡心。
愿将蟋蟀诗，编入吴中吟。
一返勤俭俗，我歌实虞箴。
孙武子祠并序
在虎邱山滨，旧为一榭园，后孙渊如观察改今祠。一亭翼然迥立，台表下临清池，背负层山，绕有幽致。
兵家秘泄十三篇，龙豹韬铃教战传。
鼙鼓声销金粉阵，孙墩大塳遍荒烟。
又
破楚门前动暮笳，风吹祠树起神鸦。
承平红粉无兵劫，庙口焚香笑折花。
虎阜春游七律四首
东西两寺合云岩，花圃连塍灿锦函。
狎客酒筹红袖点，影娥镜槛翠眉含。
喧争水辔青油舫，暖透春容澹墨衫。
此是销金行乐地，家家箫鼓载轻帆。
二
鹤市春深草吐芽，寻芳争唤六萌车。
青山廻绕王珣宅，红粉群看朱勉花。
拜佛并肩闻佩响，避人侧面觉钗斜。
无端日晚船回去，嫌煞横窗六扇遮。
三
出林清梵下方闻，香市春暄集锦裙。
画舫笙歌翻白纻，仙山楼阁接青云。
鸱夷有恨沉寒水。龙剑无声葬古坟。
晋代衣冠成蔓草，旧游胜地长苔纹。
四
不放林泉得暂闲，四时游客闹看山。
离宫树色云霄上，绀宇钟声紫翠间。
色界犹留香塳艳，凡心难化石头顽。
惟余孤塔凌霞表，风语轮铃落市阛。
春日游吴中诸家园林用东坡和子由踏青韵并序（《苏台揽胜词》卷二）
吴郡东南一大都会，其间民俗之靡丽，风物之清美，读广微《吴地记》、士衡《吴趋行》可知已。兹自承平日久，闾井繁富，豪门右族，争饰池馆相娱乐，或因或创，穷汰极侈。春时开园，傱人游赏，车骑填巷陌，罗绮照城郭，恒弥月不止焉。余尝值春暮偕友朋，办杖头钱，蜡阮家屐，遍览诸家园林之胜。惟时东风扇和，流莺在树，香衢尘涨，有女如云。园外缭以粉垣，趁市者张幔列肆，瀹茗以待来客。佣夫担竖，无资入游，群聚植立，以观杂沓，粉舆数百，雁翼鱼贯以进，喧声潮沸，粉黛若妍若媸，目不给辨，延颈鹤望，不见其后。入门则肩摩踵接，头不得顾，众拥身行。园内金壁陆离，目夺神炫，临其台则峦翠参于雉堞，西山之爽气，若可挹焉；蹑其阁则蛾绿充于雕栏，南部之烟花，可平视焉。更有银塘碧沼，转水成瀑，惊鸿往来于桥上，文鱼游泳于波间，或投饼饵，观其唼食，以为笑乐。假山迭云，鸟跂虫结，倪迂南垣之遗制。于是乎在水边林下，人卖糖（食弟），玩具泥孩纸虎，并拟诸生，儿童争集，投钱如雨。轻薄之子，随逐少艾，如蜂聚花，曲廊窄径，群阻其行。围亲芗泽，约指断钗，男女定情密赠，遗于牖间，往往而有。日晚人散，蔗滓果核，拥积碍履。遗钿堕珥，园丁拾归，产致中人，其繁盛也如此。然询其始末，或曰，向曾属于宦室，尝以事藉入官者；或曰，向曾鬻于豪族，以子不肖，旋归于他姓者。或数年易一主，或数十年易一主。每至荒芜不治，鱼钥守门，鬼啸狐啼，阒无人迹，转成邱墟，其后复有人兴起之。则今之楼台歌舞莺花士女，皆昔之颓垣断井，蔓草烟榛也。嗟夫！岂盛衰之理，固如是耶？抑土木足以致殃耶？大抵豪贵子弟，习赌奢靡，服鲜骋肥，万钱下箸，不知樽节，遂至丧家，故君子之居室也。勤俭以率之，斫椽则戒，刻桷则讥，督之肯堂肯构，使知稼穑之艰难。田园牧养，闭门足养生之具，斯百世可久耳。余以寒素之士，以六籍为笙簧，以百家为园囿，采野芳，罟溪鲜，无羡乎山珍海错也；曝茅檐，风竹簟，无慕乎层台广榭也。优游林薮，未尝随纨袴儿，于罗绮丛少寻佳趣，兹乃铺张游事，不惮烦言者。盖犹东城父老，目睹开宝繁华，每乐向人道之，使后之游者，知持盈之宜慎，而耽乐之不可长也耳。
泼火雨霁无纤尘，吴王城廓花柳新。
到处园林鱼钥放，啼莺唤出钿车轮。
妙岩台下埋香地，踏青有女来西邻。
约伴闲登桂馨阁，曲池漾碧双鸳驯。
謻廊宛转通惟闼，华妆平视难回嗔。
屏山盆树工点缀，疏篱栏住鹤与麇。
金阊亭馆尽历遍，如梦清明何上春。
来朝鼓枻虎邱路，还采江苹赋洛神。
顾辟疆园并序
东晋时顾辟疆名园，为吴中第一，今遗迹久湮。或云西美巷郡署东偏，曾为五显祠，继为府厩，后半为大觉寺。明况钟有辟疆馆碑记，人即其地建况公祠云。
怪石园林记辟疆，池台名胜甲吴阊。
人来看竹忘宾主，客到题诗阅晋唐。
一晌钟鱼催梦觉，百年亭观忆春藏。
遗踪湮没沧桑改，马枥喧声起夕阳。
同乐园并序
在盘门内孙老桥，宋朱勉造。园植牡丹千本，花时彩缯为幙，每花以金标其名。有水阁作九曲路以入，春时纵士女游赏。有迷路者，勉父设酒食招邀，遗以钗珥。勉以花石网得幸，当时园夫畦子，能精种植，及叠石为山者，释担郎纡金紫，后勉败虚其圃，牡丹皆摧为薪，今俗犹称朱家园云。
谷雨名花万树香，楼台九曲水中央。
彩棚红映金牌字，御笔黄封花石纲。
酒食春邀迷路女，诰书荣到盖园郎。
一朝事去成荒囿，种菜人来话夕阳。
沧浪亭并序
在城中郡学东，吴越时广陵王钱元璙池馆。其近戚中吴军节度使孙承佑，亦筑园其地。庆历间，苏舜钦得之，傍水筑亭曰沧浪，后为章申公所得。园林之胜，甲于东南。建炎后，为韩蕲王所得。由元迄明，废为僧居，释文锳复建沧浪亭，于大云庵旁。近宋牧仲中丞，益增修之，其名胜遂永不废矣。
锦树苍凉春色改，古埭长流濯缨水。
铁券虚存霸业空，诗家偏得危亭在。
广陵当日雄分藩，经营卅载开名园。
迭山辇尽太湖石，凿沼直通银汉源。
十四州亡剑光冷，繁华散逐云烟影。
相国东门芳草愁，狐狸夜哭栏前井。
集贤苏子瀛洲仙，来此偶泛菰蒲船。
崇冈清涟绕花竹，交柯乔木横苍烟。
徘徊喜逐卜居愿，四万轻掷囊中钱。
买此无边好风月，鸥沙片席时醉眠。
倏忽尘寰斗龙虎，一檄竟夺章家圃。
翊运堂高气象雄，楼台特起将军府。
物换星移世几迁，平泉变作梵王宇。
草绿南园胡蜨飞，陌花谁唱香车归。
蟠龙古础丛斑藓，春去游人款户稀。
历观兴废真弹指，富贵荣华只如此。
鸺鹠随雨啸黄昏，鬼灯夜向墙根起。
蕲王祠碣生青苔，都官亭榭欹尘埃。
萦情幸有绵津老，重向沧浪除草莱。
永使名区属长史，年年倾国看花来。
南园
挈伴南园几度游，年年来此散闲愁。
落花啼鸟催春事，畦菜墙桑惬野谋。
担榼谁家喧上塳，凭栏有客赋登楼。
钱吴霸业今何在，剩有崇冈绕碧流。
又
风回紫陌菜花香，扫墓人来酹野棠一作寥落西池放野棠。
教樯九推扶黛耜春日郡守祭先农坛于南园，酣春十队斗红妆。
赤兰古院森乔木古赤兰相王祠在南园，
白足荒庵锁夕阳南园尼庵俱为裕抚军所禁逐。
莫问揖青亭旧迹，寒芜已偏鹤栖堂尤西堂水哉园己荒废惟栖鹤堂尚存末两句一作欲问入
亭三阁址寒芜一带绕沧浪。
又
绿水环亭竹万株，流杯遗迹未全芜一作沧浪遗迹未全芜。
杏花春雨诗词景，人影衣香士女图。
扫地病僧闲退院，呼睛野鸟劝提壶。
林间独醉眠芳草，高韵于今尚忆苏醉倒惟有春风知苏子美集中句末两句一作经营卅载穷
工巧只付清游一晌娱。
又
城南来往香花人，故事犹闻话近邻。
隙驷光阴怜夙昔，磨牛踪迹踏陈因。
楼台约略传藩府，甲第依稀记相臣。
木石无端劳贡取，当年曾此困吴氏。
又
风阁云亭渺旧基，祗余乔木荫清池。
苹波绿绕舜钦宅，烟柳青浓羊佑祠。
往事已随飞絮影，闲愁空惹好花枝。
醉乡日许游人乞，白马青衫赌赋诗。
又
人生局促实堪哀，那不登临笑口开。
澹澹夕阳明雉堞，依依春草上鸡台。
爽鸠前乐难重问一作前游客去山河渺，隙驷流光岂再来一作胜地花浓车马来。
且觅高阳旧池馆一作且觅苏梅旧池馆，相携同尽此深杯。
拙政园
今年屡踏园中翠，前度人稀花正开。
红紫分披乱无数，石边独立赏亭台。
此日游人集罗绮，扑蜨流觞临渌水。
清丝脆管发歌场，鸣琴妙妓皆秾李时有群芳琴会。
珠喉宛转递新声，风送飞花拂钿筝。
平泉甲第频更主，金屋啼残旧日莺。
人间胜景不常好，寻花须及春光早。
前游已换后游人，一度看花一回老。
金丹难驻镜中颜，满径红香堆不扫。
四百楼台九十春，北园烟雨迷芳草。
天平山高义园
燕乳莺啼又一年，春阴正及看花天。
烽烟建业多戎垒丙辰年寇据金陵，香市支硎尚画船。
舆骑联翩迎赛社，亭台幽蒨映流泉。
踏青松径喧人语，山雨霏微湿翠钿时桂龄同游。
省园旧为顾都宪汧凤池园荥阳相国家
一园分作两园春，此境幽闲迥绝尘。
放鹤风摇邻院竹，养鹅水长石池苹。
传家忠孝簪缨替，阅世亭台草木新。
喜接纪群同胜赏，佛香茶味笑言亲陈顺庵父子奉佛。
网师园
年年向此游，陈迹踏已屡。
风景自依然，同来客非故。
园桃落小靥，野鸟啼深树。
钿车出尚稀，可惜春将暮。
栏前婪尾花，红紫乱无数。
群僚醉锦茵，题壁留新句。
豪夸方丈筵，费过中人赋园多芍药花时官长必宴集于此。
连岁际荒歉，饿殍横衢路。
欲陈讽喻诗，祛华归朴素。
叹息对花丛，吟才少白傅。
网师园
葑水林亭旧著名，频年来此趁闲行；
跳波孑孓游风暖，穿树刍尼噪日晴。
一卷唐诗传箧衍悫庭有《网师园诗钞》，满栏花药劝杯倾园中芍药最多；
庭前孔雀开金翠，欲与红妆艳色争。
依园并序
在闾邱坊巷，为 顾侠君选集元诗处，今属钱氏，名息园。建钱武肃祠，中有妙严台，相传为梁妙严公主葬所。
名园春试踏青鞋，探胜闾丘散酒怀。
乔木百年悲主换，荒陵六代有香埋。
绕台池水沉金枣，碍路花枝罥玉钗。
秀野风流文燕歇，华堂盛事访诗牌。
又
陌上花开依旧春，地消禅磬翠苔新。
绿阴寂静聚游客，碧酿芳甜能醉人。
粉碓脂田归蔓草，画裙纨扇拥香尘。
妙严台上凭高望，古迹孙玚宅己湮。
狮子林
九曲峰峦访旧游，啼莺林际唤春愁。
石飞云气迷苔碣，松泻涛声过佛楼。
池鹤倒窥人影立，苹鱼仰唼鬓花游。
倾城士女咸来赏，笑说倪迂画意幽。
寒碧庄
东园池馆旧传闻，载酒重来访瑞云。
春在柳娇花媚处，蜨蜂飞集缕金裙。
涉园
近水园林更面城，橹枝帆叶记分明。
卅年胜景虚寻蜨，数友春游入听莺。
池馆旧营廉石俸，儿童今识细侯名园为陆闇亭太守所筑今为郭季虎参军赁居。
云烟满壁游仙句，眷属依稀住玉京。
潜园
闲叩幽栖处，园林傍水涯。
绿波新郭市，乔木旧人家。
瓷斗春兰素，萍茵乳鸭花。
一轩红睡足，留客瀹新茶园有红睡轩主人杏圃征士喜养名兰。
又
受征陶隐士，爱客郑当时。
风月园无价，湖山地可诗。
花繁容众赏，径曲少人知。
况与西潜近，联吟草满地主人弟端溪有园名西潜相隔一水。
百花洲
一川烟景漾繁华，洲上东风艳百花。
藻野绮罗吴地记，停云池馆翰林家。
青帘画舫帆张锦，碧玉春流石浣纱。
咫尺越来溪水接，采香无复旧宫娃。
可中亭
海涌众峰云峭，禅参半偈尘空。
数杵钟声夜午，一方明月可中。
王珣宅
会昌古刹化原田，山顶琴台积翠连。
燕子重寻日华里，旧家池馆渺云烟。
又
地占莺花作主盟，丛祠箫鼓赛清明。
无人更倒新亭笏，香火年深喜怒平。
灵岩山寺
钟声招客到禅关，蹑屐来登费陟攀。
千树夕阳胥口渡，一帆暝色洞庭山。
屧廊经雨苔深浅，萝磴盘云路曲弯。
吴越兴亡竟何在，空留遗迹落人间。
又
云散清池塔影凉，馆娃遗址草全荒。
凌空辇道崩秋雨，绝顶琴台圮夕阳。
野树绿迷新郭市，寒蔬青绕旧宫墙。
山僧笑指锦帆水，曾进鲜鱼到上方。
又
霸业销残剩劫灰，旧题诗处壁生苔。
有情白鸟冲烟去，无数青山渡水来。
风力欲飞岩石动，潮声时逐寺钟回。
采香径里人稀到，谁记春晴放雉媒。
又
弄晴山鸟隔林闻，行傍香台断俗氛。
笕接松根泉脉细，草经人迹路痕分。
危崖樵屐粘青藓，破院僧衣补白云。
惆怅前朝歌舞地，古碑无字遍苔纹。
开元寺
香刹盘门路，春余静绿阴。
篆烟浓石像，花雨散祇林。
酬愿愚民俗，无求卧佛心。
帝青传法钵，僧宝灿涂金。
无梁殿在开元寺，明郑贵妃用钱二万万建，砖阁两层，以藏经卷。
凭虚不用栋梁材，运甓功成绀字开。
七女宫楼森宝地，九莲菩萨布金台。
西来白马藏经典，南极红羊辟火灾。
三百年朝余蔓草，贵妃遗构尚崔巍。
又
辇载黄金布施来，凌云八宝涌楼台。
琉璃色灿鸳鸯瓦，抟埴功侔柱石材。
庋架三乘传贝筴，陶甄万灶爇松煤。
灵光终古岿然在，不遂香姜化劫灰。
报国寺
零落青鸳舍，荒苔春草深。
民居烟火杂，佛髻藓苔侵。
衰旺形家说，清虚梵呗音寺碍抚暑风水明未改低三尺遂以不振。
僧贫衣百衲，无恋契禅心。
流水居
绿闇南园路，平桥跨镜川。
禅居环碧水，高柳映青天。
席散看花局，灯传授戒筵。
飞潜机活泼，鱼鸟得生全。
元妙观
元都观里遍红尘，楼阁三层接玉宸。
灵宝画图传变相，化人城阙寄仙真。
千言道德琅函字，四座壶觞茗馆春。
浩浩广场喧市语，绿蓑何处觅通神。
桃花坞并序
在阊门内，明唐六如居士宅。地有梦墨亭、学圃、六如阁，有准提庵，为其读书处。康熙中，掘得唐解元墓碑，商邱宋公为建祠，构才子亭，仲冕唐公，重葺桃花庵，然六如墓实在横塘也。
桃花仙人住桃坞，桃花开时花盈圃。
就中小筑桃花庵，轩窗吹落桃花雨。
领得皇都解一名，词传伥伥惜三生。
鬓丝禅榻春风里，日对桃花酒细倾。
花枝酒盏原无价，持杯莫待花枝谢。
江山风月在人间，只苦人生不得暇。
醉卧桃花下，醒坐桃花边。
桃源世界即此是，吟诗题遍桃花笺。
倒冠落佩恣放浪，任人唤作桃花颠。
尘寰扰扰逐名利，蜗角纷争剧可怜。
何如携酒桃花间，写幅丹青当酒钱。
斯人今不作，桃花日零落。
载酒闲寻梦墨亭，看花重上准提阁。
依旧书台蔓草封，传疑墓碣藤萝络。
桃花开遍阖闾城，千秋定有来归鹤。
桂馨阁
春晚游人惜景光，两濠亭观会流觞。
桥穿月洞移香屧，石绉云峰坐靓妆。
廿四番风花信息，十千美酒醉家乡。
绿阴芳草行吟处，犹恋阑干倚夕阳。
又
浓阴深护牡丹开，路转青云湿径苔园有青云路石坊。
燕蹴飞花风观阁，人歌折柳雨池台。
红桥翠嶂开图画，脆管清弦劝酒杯。
一架紫藤香雾密，春泥满屐醉忘回。
皋桥
一桥喧接金阊晓，彔曲红栏翠柳绕。
赁舂庑下岂无人，相士今如伯通少。
绿水兰桡泛落花，碧堤金犊度钿车。
访古难寻高隐宅，冶游争问泰娘家。
五噫歌声绝芳浦，来往吴娃争媚妩。
订交杵臼复谁能，齐眉鸿案稀闻举。
空将椎髻布衣风，留传软玉温香土。